8 નવેમ્બર, 2016ના રોજ પ્રથમ નોટબંધી અને વર્ષ 2017માં જીએસટીના અમલ બાદ વેપારની પેટર્નમાં ફરક આવ્યો છે. કાળાં નાણાંનું ચલણ ઘટી ગયું છે. બધી ચીજોમાં અૉનલાઈન વેપાર વધી રહ્યો છે. એમ કહેવાય કે લોકોના ખિસ્સામાં પૈસા નથી, પરંતુ તેમના પૈસા બૅન્કોમાં છે. લિક્વિડિટી ક્રન્ચ (નાણાંની તરલતા) હોવાનું પણ વેપારીઓ કહી રહ્યા છે ત્યારે કાપડ, તૈયાર વસ્ત્રો, સૂકા મેવા, મીઠાઈના કેટલાક વેપારીઓ સાથે થયેલી વાતચીતમાંથી પણ આવો સૂર નીકળી રહ્યો છે.